Deg uḥric wis sin newwid awal ɣef tefyirt tuddist d yiferdisen-is ama d asagel ama d taɣuni, nufa-d amur ameqqran n temseɛraq d tifyar tuddisin s wazal n 83,91%, tumyigin azal n 73,91% tirumyigin ṭṭfent 10%. Nessaweḍ nufa-d d timseɛraq yebnan s wassaɣ n tɣuni ay yugten, taɣuni melba tasɣunt teṭṭef 76,97% , ma d taɣuni s tesɣunt ur d-nufi ara aṭas n tefyar fell-as tesɛa azal n 3,91%. Asagel ur yugit ara deg wammud-nneɣ ama s tesɣunt 12,17%,ama melba tasɣunt 6,95%. Nwala daɣen anawen n yikenseɣra yellan d amur deg usagel ama d azwaran (usrid neɣ d arusrid) ama d arazwaran (usrid neɣ d arusrid).